Concorde je po številu smrti potnikov na prepeljani kilometer veljal za najvarnejše letalo vse do 25. julija 2000, ko je v nesreči v Parizu umrlo vseh 9 članov posadke, 100 potnikov in 4 ljudje na tleh; pripomniti pa je treba, da flota letal Boeing 737 v enem tednu prepelje več ljudi na km, kot jih je Concorde v vsej svoji zgodovini. Po krizi, ki je v letalski industriji nastala po terorističnih napadih 11. septembra 2001, sta British Airways in Air France ta letala umaknila iz prometa in jih razstavila kot muzejske primerke. Ker bi bilo vzdrževanje teh letal izjemno drago, ni nikakršnega upanja, da bi katerega od njih še kdaj usposobili za letenje.